เรื่องร้องเรียน (ถนน,ร้องเรียน,สอบถาม,กีดขวาง,ความสะอาด) วันที่ 2023-06-06 07:38:39 — แขวงทุ่งสองห้อง เขตหลักสี่ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660023096

ขอให้แก้ไขปัญหาการวางสิ่งของกีดขวางและการทิ้งขยะสร้างความเดือดร้อนให้แก่เพื่อนบ้าน บริเวณ บ้าน (ไม่ทราบเลขที่ตั้ง) ซอยชินเขต 1/39 แขวงทุ่งสองห้อง เขตหลักสี่ กรุงเทพมหานคร จุดสังเกต เข้าไปในซอยชินเขตฯ เข้าไปจนถึงสุดซอยฯ จะพบกับบ้านหลังดังกล่าว อยู่ทางด้านขวามือ ลักษณะเป็นบ้านปูน 2 ชั้น ทางสีขาว ด้านหน้าก่อสร้างเป็นหลังคาโรงรถ ก่อสร้างแบบทึบทั้งหมด ซึ่งจะมีรถยนต์บรรทุกส่วนบุคคล สีขาว (ไม่ทราบรุ่น และหมายเลขทะเบียนรถ) และรถจักรยานยนต์ สีน้ำเงิน (ไม่ทราบรุ่น และหมายเลขทะเบียนรถ) โดยมีเจ้าของบ้านเป็นบุคคล เพศชาย (ไม่ทราบชื่อ-นามสกุล แต่ทราบชื่อที่ประชาชนในพื้นที่เรียก) อายุประมาณ 70 ปี สูงประมาณ 160 เซนติเมตร รูปร่างผอม  สีผิวขาว ขาโกง ลักษณะคล้ายบุคคลสัญชาติจีน เนื่องจากผู้ร้องแจ้งว่าบ้านหลังดังกล่าว ทางเจ้าของบ้านฯ มักมีพฤติกรรมนำไม้ไผ่มาพาดไว้กลางถนน เพื่อตากผ้า และนั้นในช่วงวันเสาร์-วันอาทิตย์ จะมีการนำรองเท้าผ้าใบ ประมาณ 20 กว่าคู่มาตากไว้ บริเวณฝั่งของเพื่อนบ้าน นอกจากนั้นยังพบว่า ทางเจ้าของบ้านฯ ยังมีการนำเศษขยะ ประเภท กิ่งไม้ มาวางไว้บริเวณข้างบ้าน ซึ่งติดกับบ้านของเพื่อนบ้าน  และมีการนำตู้กับข้าวมาวางบนถนน ประสบปัญหาเป็นประจำบ่อยครั้ง อีกทั้งผู้ร้องแจ้งว่าในพื้นที่ฯ จะมีเพื่อนบ้าน จำนวน 2 หลัง ซึ่งอยู่ในพื้นที่ใกล้เคียงกัน มีเนื้อที่ประมาณ 200 ตารางวา และ 50 ตารางวา มีการนำรถมาจอดกีดขวางช่องทางจราจรกีดขวางทางเข้าออกบ้านฯ และพบว่ายังมีการทำอาหารจำหน่ายส่งกลิ่นเหม็นรบกวนเพื่อนบ้านด้วย ส่งผลให้ผู้ร้องและประชาชนในพื้นที่ฯ ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 10 กว่าปีแล้ว เบื้องต้นผู้ร้องติดต่อแจ้งความไปยังสถานีตำรวจนครบาลทุ่งสองห้อง ,แจ้งไปยังฝ่ายปกครอง และแจ้งเรื่องไปยังสำนักงานเขตหลักสี่ ซึ่งเมื่อวันที่ 29 พฤษภาคม 2566 ทางสำนักงานเขตฯ ได้จัดส่งเจ้าหน้าที่เทศกิจให้เข้าไปตรวจสอบพื้นที่ให้แล้ว แต่เมื่อเข้าไปติดต่อกับทางเจ้าของบ้าน พบว่าเจ้าของบ้านไม่เปิดประตูบ้าน เพื่อให้เจ้าหน้าที่ได้ทำการสอบถามข้อมูลแต่อย่างใด ซึ่งทางเจ้าหน้าที่ฯ แจ้งว่าจะปรึกษากับทางสำนักงานเขตฯ ปรึกษาหัวหน้างาน เพื่อหาแนวทางแก้ไขปัญหาต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata